आगरा से ग्राउंड रिपोर्ट: 'मेरी बेटी को ज़िंदा जला दिया, ये दरिंदों का राज है'\nसंजलि

आग में जलाकर मार डाली गई संजलि की मां अनीता के रोने की आवाज़ सुनकर रमाशंकर 'विद्रोही' की कविता की ये पंक्तियां याद आती हैं और ऐसा लगता है जैसे कानों के पर्दे फटने वाले हैं.

दिसंबर का आखिरी हफ़्ता और उत्तर भारत में बह रही सर्द हवाएं भी जैसे 15 साल की संजलि की मौत का मर्सिया पढ़ती मालूम होती हैं.

संजलि वो लड़की है जिसे मंगलवार, 18 दिसंबर को आगरा के पास मलपुरा मार्ग पर ज़िंदा ही आग के हवाले कर दिया गया.

"मरने से पहले मेरी बच्ची बार-बार कह रही थी कि मम्मी कुछ खाने को दे दो, भूख लगी है. पानी पिला दो, प्यास लगी है. लेकिन डॉक्टर ने कुछ खिलाने-पिलाने से मना किया था तो मैं उसे कुछ नहीं दे पाई." आग में झुलसी और भूख-प्यास से तड़पती अपनी बच्ची संजलि को याद करके उसकी मां अनीता फफक उठती हैं.

वो कहती हैं "मेरी बेचारी बच्ची भूखे-प्यासे ही इस दुनिया से चली गई."

ताजनगरी आगरा में एक ओर जहां क्रिसमस से पहले की चहल-पहल अपने पूरे उफ़ान पर दिखाई देती है वहीं यहां से महज़ 15 किलोमीटर दूर लालऊ गांव की जाटव बस्ती में मातम पसरा हुआ है.

ये भी पढ़ें: 'हमें क़ुरान की क़सम देकर ज़हर पिला दिया गया'

'मेरी बेटी स्कूल जा रही थी, किसी ने पेट्रोल डालकर जला दिया...'

'नमस्ते करके निकली थी, वापस नहीं लौटी'

संजलि की मां की आंखों के नीचे काले घेरे उभर आए हैं. शायद पिछले एक हफ़्ते से वो लगातार रो रही हैं.

बेहद कमज़ोर आवाज़ में वो बताती हैं, "रोज़ की तरह हंसी-ख़ुशी वाला दिन था. संजलि मुझे हमेशा की तरह नमस्ते करके स्कूल के लिए निकली थी. कौन जानता था कि वो वापस ही नहीं आएगी..."

ये भी पढ़ें:BBC SPECIAL: 'गरीब लड़के के लिए बाप की दौलत छोड़ भागी'

संजलि की मां, अनीता

'आपकी बेटी को आग लगा दी है'

18 दिसंबर को दोपहर के तक़रीबन डेढ़ बजे होंगे. संजलि की मां घर के कामों में लगी थीं तभी बस्ती के एक लड़का दौड़ता हुआ आया और बोला, "संजलि को कुछ लोगों ने आग लगा दी है, मैंने आग बुझाने की कोशिश की लेकिन बुझी नहीं. आप जल्दी जाइए."

ये सुनकर संजलि की मां भागती हुई वहां पहुंचीं. वो कहती हैं, "जाकर देखा तो मेरी बेटी तड़प रही थी. मेरे पहुंचने से कुछ देर पहले ही पुलिस की गाड़ी भी वहां पहुंच चुकी थी. हम लोग उसे पुलिस की गाड़ी में लेकर एसएम हॉस्पिटल पहुंचे."

"मैं उसे छाती से लगाए गाड़ी में बैठी थी. मैंने उससे पूछा कि किसने उसके साथ ऐसा किया. वो बस इतना ही...\n\ntl;डॉ:
'इतिहास में वह पहली औरत कौन थी जिसे सबसे पहले जलाया गया? 

मैं नहीं जानता 

लेकिन जो भी रही हो मेरी माँ रही होगी, 

मेरी चिंता यह है कि भविष्य में वह आखिरी स्त्री कौन होगी 

जिसे सबसे अंत में जलाया जाएगा?'